Boom van die lewe | | INKBoom van die lewe – INK
Titel: Boom van die lewe
Datum gepubliseer: 30 Augustus 2017 Aantal woorde: 108 40 Kere gelees ♥1
van die begin kunstig geweef
in sinergie voortgebring uit stof
vry om te groei
die asem van lewe pols deur elke vesel elke sel
ek is son
ek is see
ek is maan
ek is sand
my uitgegiete fonteine deurspoel alle lewe
borrel oor in goud van hoop
wederbore lote spruit diep uit van binne my wese
groei tot in die buiteruim
ek tago met die planete toegeweef in kosmoskleure
ek treur oor elke veer wat val
deur al die eeue
is ek deel van die groot al se eb en vloed
se kwaad en goed
ek is lewe Skote klap by casino | Maroela Media
Die Emerald Resort & Casino. Foto: Facebook
Een mens is dood en nog twee beseer nadat ŉ skietery Maandagaand tydens ŉ rooftog by ŉ casino in Vanderbijlpark uitgebreek het.
Kapt. Mavela Masondo, woordvoerder van die polisie, het gesê ŉ groep van meer as tien rowers het omstreeks 22:00 op die Emerald Resort & Casino toegeslaan. Hulle het personeel en lede van die publiek met vuurwapens aangehou.
“Die polisie is in kennis gestel van die rooftog en het vinnig gereageer. By polisiebeamptes se aankoms op die toneel het die verdagtes op die polisie losgebrand en ŉ skietgeveg het ontstaan,” het Masondo gesê.
Een van die verdagtes is doodgeskiet, terwyl twee veiligheidswagte gewond is. Die verdagtes het daarna met ŉ aansienlike bedrag kontant in verskillende voertuie van die toneel gevlug.
Russel Meiring, woordvoerder van ER24, het gesê paramedici het die twee gewonde veiligheidswagte op die toneel behandel, asook drie ander mense wat geringe beserings opgedoen het nadat hulle aangerand is. Die beseerdes is na nabygeleë hospitale geneem.
Volgens Masondo is een van die rowers se wegkommotors later verlate by die hek van die casino gevind en nog twee voertuie nie ver van die toneel af nie. Daar is ook op ŉ pistool op die toneel beslag gelê.
Die Emerald Resort & Casino het Dinsdagoggend die rooftog op sy amptelike Facebook-blad bevestig en die polisie bedank vir hul vinnige optrede.
Intussen het lt.genl. Deliwe de Lange, die provinsiale polisiekommissaris, gesê ŉ span speurders is aangewys om die saak te ondersoek en die rowers vas te trek. Sy het ŉ beroep op die gemeenskap gedoen om enige inligting oor die voorval by 08600 10111 aan te meld.
Nou goed hier het n rooftop plaasgevind.
Een van die rowers is in die proses doodgeskiet. Die feit dat n rower agtergeblyyy het – lewendige of dood.stel die polisie in staat om sy makers te identifiseer, op te spoor en te arresteer.
Gedissiplineerde opvolg Ing gaan waarskynlik tot vroee arrestasies lei.
So dit was alweer ‘n geval van poging tot herverdeeling van rykdom ongeag kleur, geslag en ouderdom. Sekerlik net weer met behulp van binne en die samewerking van die deurwag want hoe anders kom een verby toegangs beheer met ‘n vuurwapen. Ek moes al my kar sleutels en belt in die mandtjie gooi want daar was n metaal sein .
Cor as jy mooi lees was daar 10 + van hulle.. oor die radio praat hulle van nader aan 20… Da is max 2 wagte by die ingange… Ek wil sien hoe 20 van hulle gestop gaan word as hulle da in storm…
Ek bly baie naby aan die resort en moet se ek kan nie glo dat daar soveel skote af gevuur was nie… en die geveg het redelik lank aan gehou… kan ook nie glo dat daar so min mense beseer is nie…